**Alpiklubi Firn parima konkurss 2013**

Protokoll

Komisjon koosseisus Arvi Jõers, Mart Kainel ja Raivo Plumer (komisjoni esimees) hindas hooajal 2013 (ajavahemikul oktoober 2012 kuni oktoober 2013) sooritatud matku, alpinistlikke tõuse ja ronimisi viies fikseeritud kategoorias (nii naiste kui meeste arvestuses). Hindamise aluseks oli 2013. aastal vastuvõetud „Alpiklubi Firn hooaja parima konkursi statuut“.

**Konkursi tulemused**

1. **Alpinism, tehniline klass** – absoluutsed kõrgused kuni 6000m.

**Naised:** 1 kandideerija.

Otsus: **jätta parima tiitel välja andmata.** Eve Sankovski läbitud marsruudid Fan’is (tõus Energia ja Chimtarga tippudele) on 2B raskuskategooriaga (Vene skaala), nõutav on vähemalt 3A.

**Mehed:** 5 kandideerijat.

Otsus: parim on **Andres Hiiemäe** – tõusud Šveitsis: Piz Badile "Cassin route" (Prantsuse skaalal 6a) ja Punta Pioda "Piodakante" (5c+), Andres oli 2-liikmelise grupi grupijuht ja esironija.

2. **Kõrgalpinism** – tõusud tippudele absoluutse kõrgusega üle 6000m.

**Naised:** kandideerijad puudusid.

**Mehed:** 1 kandideerija.

Otsus: **jätta parima tiitel välja andmata.** Juhan Kütt (ja teised grupiliikmed) jõudsid Pamiiris Ismoil Somoni'l 6600 meetrini, tippu mittejõudmisel on nõutav vähemalt 7000m.

3. **Mägimatk.**

 **Naised:** 4 kandideerijat.

Otsus: parim on **Eve Sankovski** – osalemine 4 r/a matkal Fanis.

 **Mehed:** 3 kandideerijat.

 Otsus: parim on **Kalle Kiiranen** – Fanis 4 r/a matka grupijuht.

4. **Kaljuronimine.**

 **Naised:** 2 kandideerijat.

Otsus: **jätta parima tiitel välja andmata.** Konkursile esitatud marsruudid olid statuudis nõutavast kergemad või ei läbitud neid altjulgestuses.

 **Mehed:** 5 kandideerijat.

Otsus: parim on **Andres Hiiemäe –** mitmed marsruudid Šveitsis grupijuhi ja esironijana, kõige tehnilisemad olid Ago di Sciora "Kasper Pillar" (Prantsuse skaala 5c) ja "Teatro Dimitri" (6b).

5. **Jääronimine.**

 **Naised:** kandideerijad puudusid.

 **Mehed:** kandideerijad puudusid.

6. Komisjon otsustas lisada kategooria **„Aasta tegu“.**

Otsus: parim on **Andres Hiiemäe** – Eesti jalgsi-mägimatkatehnika meistrivõistluste A-klassi rajameister. Esimest korda sel sajandil oli rajameistriks AK Firn esindaja, ettevalmistatud rajad olid meistrivõistluste ajaloos kõige tehnilisemad.

Arvi Jõers

Mart Kainel

Raivo Plumer

25. november 2013